google/wiki40b huggingface dataset:
Etnometodológia

Etnometodológia je sociologický prístup, ktorý sa od 60. rokov 20. storočia rozvíja v USA. Má blízko k symbolickému interakcionizmu a svoju pozornosť zameriava na všeobecné znalosti členov určitej spoločnosti.
Priekopníckym dielom etnometodológie sú Etnometodologické štúdie od H. Garfinkela z roku 1967.
Jacques Tati

Životopis

Bol francúzsko-rusko-holandsko-talianskeho pôvodu. Jeho otec Georges Emmanuel Tatischeff, narodený v roku 1875 v Paríži, bol synom Dimitrie Tatischeffa, ruského ambasádora v Paríži, a Francúzky Rose Anathalie Alinquantovej. Jeho matka Marcelle Claire van Hoffová bola taliansko-holandského pôvodu.
Ako herec začínal v krátkych filmoch, neskôr sa rozhodol okrem hrania aj režírovať. Jeho režisérskym debutom bol krátky film L’école des facteurs v roku 1947, kde vytvoril postavu poštára Françoisa. Táto postava sa objavila aj o dva roky neskôr v Tatiho prvom celovečernom filme Jour de fête. O štyri roky neskôr, v roku 1953, prichádza s ďalším celovečerným filmom Prázdniny pana Hulota (Les vacances de Monsieur Hulot) v ktorom sám stvárňuje hlavnú postavu milého pána Hulota (výsl. [Ilot]), ktorá ho neskôr preslávila po celom svete. V roku 1958 natočil komédiu Mon oncle, ktorá bola nominovaná v kategórii Najlepší zahraničný film na Oscara. Ďalším jeho celovečerným filmom bol Playtime v roku 1967, ktorý ale úspech filmu Mon oncle nedosiahol. V roku 1971 sa objavil v snímke Trafic, ale ani touto snímkou jeho jemný humor neporazil súdobé dynamické komédie. Naposledy si zahral v roku 1974 vo filme Parade.
Ormoy (Essonne)

Poloha

Obec má rozlohu 1,88 km². Najvyšší bod je položený 88 m n. m. a najnižší bod 42 m n. m.

Obyvateľstvo

Počet obyvateľov obce je 1 894 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Haitské národné futsalové družstvo mužov

Vrcholné podujatia

Na majstrovstvá sveta FIFA sa haitskému družstvu nepodarilo ani raz kvalifikovať. Pokúsilo sa o to iba raz, v roku 2008.
Družstvo sa kvalifikovalo raz na majstrovstvá CONCACAF, v roku 2008. Po troch prehrách vo svojej základnej skupiny nepostúpilo do play-off a obsadilo posledné – 8. miesto.
Haitské družstvo sa zúčastnilo jedného turnaja majstrovstiev Karibiku. V roku 2008, keď turnaj hostil Trinidad a Tobago, vyhralo svoju základnú skupinu, z ktorej postúpilo do finále. V ňom prehralo s domácim družstvom, ale kvalifikovalo sa na kontinentálne majstrovstvá. V roku 2014 sa družstvo zúčastnilo medzinárodného turnaja v Dominikánskej republike, na ktorom po dvoch prehrách obsadilo posledné – 4. miesto.
Mariánské Údolí (Hlubočky)

Školstvo

V tejto časti obce sa nachádza malotriedna základná škola, ktorú navštevujú žiaci z Mariánskeho Údolia, Posluchova, Hluboček, Hrubej Vody a Mrsklesov.
Saint-Aubin-des-Préaux

Poloha

Obec má rozlohu 8,24 km². Najvyšší bod je položený 94 m n. m. a najnižší bod 11 m n. m.

Obyvateľstvo

Počet obyvateľov obce je 416 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Art-sur-Meurthe

Poloha

Obec má rozlohu 11,47 km². Najvyšší bod je položený 268 m n. m. a najnižší bod 195 m n. m.

Obyvateľstvo

Počet obyvateľov obce je 1 258 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Lissiak

Životopis

Ako zvonolejár pôsobil v Banskej Bystrici, dokladajú to aj nápisy na zvonoch v okresoch Banská Bystrica a Žiar nad Hronom (1769-1775). Od roku 1773 sa stal mešťanom Banskej Bystrice.
Coglès

Poloha

Obec má rozlohu 17,21 km². Najvyšší bod je položený 142 m n. m. a najnižší bod 70 m n. m.

Obyvateľstvo

Počet obyvateľov obce je 648 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
D-Night

Biografia

Skupina bola založená v roku 1995 trojicou Patrikom Jopekom, Robom Jopekom a Martinom Hybbenom. Začiatkom roka 1996 skupinu doplnil rapper Ľubo Liba a speváčka Katka Kalafutová. V tejto formácií skupina pôsobila až do roku 1999, kedy svoje pôsobenie bola nútená prerušiť. Hlavným dôvodom boli študijné povinnosti členov skupiny.
Koncom roka 2002 sa skupina opäť vrátila do hudobného éteru, ale v pozmenenej podobe so skladbou „Comin´ Back“ kde už spolupracovala nová speváčka Jana Jacková.
V máji 2003 vyšiel singel „Tancuj v rytme samba“ ku ktorému bol vydaný aj videoklip, ktorý režíroval Majo Hurajt.
Élektryón

Élektryón (starogr. Ἠλεκτρύων – Élektryón, latinsky Electryon) je v gréckej mytológii syn hrdinu Persea a jeho manželky Andromedy. Bol mykénskym kráľom.
Bol otcom Alkmény, budúcej matky hrdinu Herakla, ktorého otcom bol najvyšší boh Zeus. Élektryón sám sa však potešenia zo slávneho vnuka nedočkal.
Raz sa stalo, že sa spojili dve skupiny zlodejov dobytka a ukradli Élektryónovi stádo. Pritom zahynulo osem jeho synov. Keď kráľ vytiahol na trestnú výpravu, spravoval jeho krajinu synovec z Troizénu Amfitryón. Kráľ mu sľúbil, že ak bude výprava úspešná, dostane jeho dcéru Alkménu za ženu. Amfitryón zatiaľ zaplatil zlodejom výkupné za ukradnuté stádo a keď sa kráľ Élektryón vrátil z výpravy, nahnevane mu vyčítal, či bolo správne platiť za kradnutý dobytok. Amfitryón sa rozčúlil, hodil kyjakom po jednej z kráv, kyjak udrel kravu do rohov a odrazil sa tak nešťastne, že najbližšie stojaceho Élektryóna zabil.
Po tejto nešťastnej nehode Amfitryóna vyhnal brat zabitého kráľa Sthenelos. S Amfitryónom odišla aj Alkména a útočisko našli v Tébach, kde kráľ Kreón Amfitryóna neskôr z viny za zabitie očistil. Amfitryón sa potom vrátil do Mykén a stal tam kráľom.
La Meyze

Poloha

Obec má rozlohu 28,11 km². Najvyšší bod je položený 411 m n. m. a najnižší bod 315 m n. m.

Obyvateľstvo

Počet obyvateľov obce je 848 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Longmesnil

Poloha

Obec má rozlohu 3,86 km². Najvyšší bod je položený 229 m n. m. a najnižší bod 146 m n. m.

Obyvateľstvo

Počet obyvateľov obce je 59 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Porubského ulica

Národné kultúrne pamiatky

Na ulici sa nachádzajú národné kultúrne pamiatky – budovy s číslami 1, 2, 8, 10.
Vila na Porubského 1 na rohu s Godrovou ulicou bola postavená v rokoch 1936 – 1937, a rekonštruovaná v roku 2000. Na Porubského 2 sa nachádza eklektická vila Jána Neubauera, postavená okolo roku 1915, národnou pamiatkou je aj záhrada. Na Porubského 8 a 10 sa nachádzajú vily, postavené pred rokom 1894, národnou pamiatkou sú aj ich záhrady.
Saou

Poloha

Obec má rozlohu 41,6 km². Najvyšší bod je položený 1 567 m n. m. a najnižší bod 288 m n. m.

Obyvateľstvo

Počet obyvateľov obce je 513 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vimines

Poloha

Obec má rozlohu 14,23 km². Najvyšší bod je položený 1 378 m n. m. a najnižší bod 320 m n. m.

Obyvateľstvo

Počet obyvateľov obce je 1 724 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tália (múza)

Tália alebo Thaleia alebo Thalia (po starogrécky Thaleia alebo Thalia) je v gréckej mytológii múza komédie a pastierskej poézie. S Apolónom splodila Korybantov.
Tauves (obec)

Poloha

Obec má rozlohu 33,95 km². Najvyšší bod je položený 1 072 m n. m. a najnižší bod 636 m n. m.

Obyvateľstvo

Počet obyvateľov obce je 764 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dolomity

Dejiny

Počas prvej svetovej vojny viedla cez Dolomity hranica medzi Talianskom a Rakúsko-Uhorskom. Na Cinque Torri a Mount Lagazuoi sa dnes nachádza vojenské múzeum v prírode. Obľúbeným miestom je navštívenie niektorých zaistených ciest, ktoré vznikli práve počas vojny.

Geomorfológia

Územie pohoria je zvyčajne rozdelená na Západné (Dolomiti di Brenta), Východné (Dolomiti d'Oltrepiave) a na juhozápade tzv. Malé Dolomity (Piccole Dolomiti), ktoré sú rozdelené údolím rieky Adiža. V pohorí a nachádza viac ako 40 ľadovcov.
Stredný paleolit

Antropogenéza

Charakteristické je výskytom druhu človek neandertálsky, ale paralelne (cca. od roku 200 000 pred Kr.) už existoval aj druh človek rozumný. Spočiatku (prevažne do 200 000 pred Kr.) ešte existoval aj človek heidelberský (archaický Homo sapiens). Čiastočne sporný je zatiaľ druh Homo floresiensis (tzv. hobbit; nález z roku 2003), ktorý sa vyskytoval ku koncu obdobia.

Časové vymedzenie

250 000/200 000 pred Kr. sú prvé nálezy neandertálca, 135 000/130 000/125 000 je začiatok klasických nálezov neandertálca v Európe, 40 000/35 000 pred Kr. je začiatok nálezov kromaňonca.
Pred stredným paleolitom sa vyskytoval starý paleolit (v užšom zmysle); po ňom nasledoval mladý paleolit (v užšom zmysle).

Geológia

Tomuto obdobiu geologicky zodpovedá pokračovanie štvrtohôr a ľadovej doby so striedajúcimi sa glaciálmi (ľadovými dobami) a integlaciálmi (interglaciálmi), ako aj koniec stredného pleistocénu (0,781 mil. - 0,126 mil. rokov pred Kr.) a podstatná časť mladého pleistocénu (0,126 mil. rokov pred Kr. – ca. 9600 pred Kr.).
Argent-sur-Sauldre (obec)

Poloha

Obec má rozlohu 67,35 km². Najvyšší bod je položený 210 m n. m. a najnižší bod 144 m n. m.

Obyvateľstvo

Počet obyvateľov obce je 2 183 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aillas

Poloha

Obec má rozlohu 35,13 km². Najvyšší bod je položený 138 m n. m. a najnižší bod 29 m n. m.

Obyvateľstvo

Počet obyvateľov obce je 745 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivry-sur-Seine

Dejiny

Pôvodne bola oblasť nazývaná len Ivry. Meno Ivry pochádza zo stredovekého Ivriacum či Ibriacum. V roku 1897 sa začal používať dnes oficiálny názov Ivry-sur-Seine, ktorý znamená Ivry nad Seinou.
V oblasti bola väznica, kde bol popravený napríklad Jean-Marie Bastien-Thiry.
Pierry

Poloha

Obec má rozlohu 5,16 km². Najvyšší bod je položený 215 m n. m. a najnižší bod 79 m n. m.

Obyvateľstvo

Počet obyvateľov obce je 1 189 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
School of the Air

School of the Air je všeobecný termín pre korešpondenčné školy, ktoré zabezpečujú primárne a rané stredoškolské vzdelávanie detí v odľahlej Austrálii, kde niektoré alebo všetky triedy boli tradične vykonávané rozhlasom, aj keď dnes je to nahradené internetovými technológiami. V týchto oblastiach je populácia v školskom veku príliš malá, aby bola bežná škola životaschopná.

História

Prvé hodiny School of the Air boli oficiálne odoslané z Royal Flying Doctor Service v Alice Springs 8. júna 1951. Služba oslávila svoj 50. jubilejný deň 9. mája 2001, pred skutočným jubileom 8. júna. Každý štát Austrálie, ktorý využíva tento spôsob školenia, má dobre zdokumentované kontroly a prehľady služby.

Metóda

K dispozícii sú School of the Air vo všetkých štátoch okrem Tasmánie.
Školské kurzy boli od roku 2003 do roku 2009 prevádzkované prostredníctvom rádioprijímača, po ktorom väčšina škôl prešla na bezdrôtové internetové technológie, aby poskytli lekcie, ktoré zahŕňajú živé jednosmerné video kanály a jasný obojsmerný zvuk.
Každý študent má priamy kontakt s učiteľom v hlavnom vnútrozemskom meste, ako je Broken Hill, Alice Springs alebo Meekatharra. Každý študent zvyčajne trávi jednu hodinu denne, pričom od učiteľa absolvuje skupinové alebo individuálne lekcie a zvyšok dňa pracuje prostredníctvom priradených materiálov s rodičom, starším súrodencom alebo najatým tútorom v domácnosti.
Tradične študenti dostali svoje materiály a vrátili svoju písomnú prácu a projekty do centra svojich stredísk buď prostredníctvom služby Royal Flying Doctor Service, alebo prostredníctvom poštových služieb. Rozšírenie internetových služieb do vnútrozemia teraz však umožňuje rýchlejšie preskúmanie domácich prác každého dieťa.
Keďže deti sú v izolovaných situáciách, School of the Air je často prvou šancou na socializáciu s deťmi mimo ich najbližšej rodiny. Toto je doplnené o 3 alebo 4 výročné stretnutia, kde deti cestujú do školy, aby strávili jeden týždeň so svojimi učiteľmi a spolužiakmi.
Štúdie ukázali, že takéto vzdelávanie má paritu, ak nie vyššiu úroveň ako tradičné metódy školskej dochádzky.
Dana Košická

Životopis

Do svojich štrnástich rokov vyrastala v dedinke Stará Lesná vo Vysokých Tatrách. Vyštudovala pedagogickú školu v Levoči. Počas štúdia sa profesionálne venovala biatlonu. K divadlu sa dostala náhodou, keď ju požiadali, aby hrala v hre J. G. Tajovského Ženský zákon postavu Aničky. Na festivale ochotníckych divadiel si ju všimol člen Spišského divadla Albín Medúz a ponúkol jej angažmán. Tam spoznala aj svojho manžela a režiséra Mira Košického, s ktorým má dcéru.
V roku 1988 nastúpila do prvého ročníka Vysokej školy múzických umení, do triedy Emila Horvátha. Po absolvovaní VŠMU pôsobila v Spišskom divadle, avšak po hosťovaní v Štátnom divadle Košice roku 1995 natrvalo opustila spišskú scénu a nastúpila do Štátneho divadla Košice, kde pôsobí dodnes. Hosťovala aj v Slovenskom národnom divadle, na Novej scéne a v Divadle Aréna.
V roku 2002 sa so svojím manželom Mirom Košickým rozviedla.
Dani Ceballos

Betis

Ceballos sa narodil v Utrere. Do mládežníckych tímov Sevilla FC sa dostal ako 8-ročný, no v roku 2009 odišiel. Následne začal hrať za klub CD Utrera a v roku 2011 sa dostal do tímu Realu Betis, kde podpísal svoj prvý profesionálny kontrakt.
26. apríla 2014, bez štartu za B-tím Ceballos debutoval za áčko Betisu pri domácej prehre 0–1 s Realom Sociedad. Svoj prvý gól dal 21. decembra pri výhre 2–0 nad Racingom de Santander.
15. októbra 2015 podpísal Ceballos zmluvu do roku 2020. Prvý gól v najvyššej španielskej súťaži dal Ceballos 16. apríla 2017 pri domácej výhre 2–0 nad Eibarom.

Real Madrid

14. júla 2017 oznámil Real Madrid príchod Daniho Ceballosa do klubu. Cena prestupu sa pohybovala okolo 18 miliónov eur a hráč podpísal 6-ročný kontrakt. Debutoval 16. augusta, keď v zápase španielskeho superpohára proti Barcelone nahradil Toniho Kroosa. Real vyhral 2–0. 23. septembra prvýkrát štartoval v základnej zostave a hneď aj skóroval. Dvoma gólmi rozhodol o výhre nad Deportivom Alavés vonku 2–1.
Ceballos si s Realom pripísal dva tituly v Lige majstrov zo sezón 2017/18 a 2018/19. 13. januára 2019 po 15 minútach na ihrisku rozhodol gólom z priameho kopu o vonkajšej výhre Realu 2–1 nad svojim bývalým klubom, Realom Betis.

Arsenal

25. júla 2019 bolo oznámené Ceballosove hosťovanie na jeden rok v Arsenale. Hráč mal údajne ponuky aj od úhlavného rivala Arsenalu, Tottenhamu, ale uprednostnil Gunners.
Suchá Dora

Ochrana

Predmetom ochrany je zostávajúci prirodzený porast typický pre Oderské vrchy so skalnými odkryvmi a výskytom osobitne chránených druhov živočíchov.
Sunita Williamsová

V námorníctve

Sunita Lyn Williamsová sa narodila v meste Euclid v Ohiu, detstvo a mladosť prežila v Needhame v štáte Massachusetts. Vyštudovala Námornú akadémiu (United States Naval Academy) a od roku 1987 slúžila vo vojenskom námorníctve, spočiatku na veliteľstve pobrežných systémov (Naval Coastal System Command), od roku 1989 ako pilotka vrtuľníka.

Astronautka

V júni 1998 bola v 17. nábore vybraná medzi astronautov NASA. Začala ročný kozmonautický výcvik a v auguste 1999 získala kvalifikáciu "letový špecialista". Počas letu Expedície 1 na ISS pôsobila v Moskve ako predstaviteľka NASA pri Roskosmose. Po návrate do Houstonu sa venovala práci v oddelení vyvíjajúcom robotické manipulátory pre ISS.
V novembri 2002 bola zaradená do záložnej posádky Expedície 10. Po havárii Columbie bolo zloženie posádok menené, nakoniec bola v decembri 2003 určená do Expedície 12 ako vedecký pracovník. Po ďalšom odložení letov raketoplánu bola Expedícia 12 obmedzená na dvoch členov a Williamsová z nej vypadla. Nakoniec bola v máji 2006 zaradená do Expedície 14.

Prvý let

Do vesmíru odštartovala 10. decembra 2006 na palube raketoplánu Discovery (let STS-116). Na stanici ISS vystriedala Thomasa Reitera, aby sa pripojila k členom Expedície 14 (Michael López-Alegría a Michail Ťurin), pracujúcim na stanici už od septembra. V priebehu letu uskutočnila štyri výstupy do otvoreného vesmíru s celkovou dĺžkou 26 hodín 17 minút. V apríli 2007 López-Alegríu a Ťurina nahradili Fiodor Jurčichin a Oleg Kotov, čím sa posádka ISS premenovala na Expedíciu 15. Williamsová zostala na stanici do júna 2007, kedy ju odviezol raketoplán Atlantis počas letu STS-117.
Vo februári 2008 prešla medzi astronautov-manažérov a bola vymenovaná za zástupcu vedúceho oddielu astronautov (Astronaut Office) NASA. V júni 2008 sa vrátila medzi aktívnych astronautov.

Druhý let

V roku 2009 začala prípravu na let ako členka zálohy pre Expedíciu 30 (štart v novembri 2011) a hlavnej posádky Expedície 32 so štartom v máji 2012.
Napokon bola preradená do pozície letového inžiniera pre Expedíciu 32 a veliteľa Expedície 33.
Na tieto expedície odštartovala v Sojuze TMA-05M 15. júla 2012. V rámci Expedície 33 vypustili niekoľko minisatelitov CubeSats a úspešne vyskúšali nový druh protokolu pre dátové siete s toleranciou dlhých odoziev (DTN – Delay-tolerant networking).
Po úspešnom splnení úloh misií sa posádka Sojuzu TMA-05M v rovnakom zložení vrátila na Zem 19. novembra 2012.
Camps-Saint-Mathurin-Léobazel

Poloha

Obec má rozlohu 34,08 km². Najvyšší bod je položený 623 m n. m. a najnižší bod 160 m n. m.

Obyvateľstvo

Počet obyvateľov obce je 246 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bussière-Boffy

Poloha

Obec má rozlohu 27,44 km². Najvyšší bod je položený 344 m n. m. a najnižší bod 170 m n. m.

Obyvateľstvo

Počet obyvateľov obce je 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Westhouse-Marmoutier

Poloha

Obec má rozlohu 3,96 km². Najvyšší bod je položený 290 m n. m. a najnižší bod 195 m n. m.

Obyvateľstvo

Počet obyvateľov obce je 259 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Biele more

Biele more (rus. Белое море) je more na severozápadnom pobreží Ruska, vnútorné more Severného ľadového oceánu.
Na Bielom mori sa nachádza dôležitý prístav Archangeľsk. Počas ruskej histórie to bolo hlavné ruské centrum medzinárodného námorného obchodu. V moderných časoch nadobudol význam ako dôležitá ruská námorná a ponorková základňa.
Celé Biele more je súčasťou ruského územia (t. j. je považované za vnútorné vodné územie Ruska).
Základné údaje: plocha 90 tis. km², priemerná hĺbka 49 m, max. hĺbka 340 m, priemerná teplota povrchovej vrstvy vody v lete 6-15 °C, v zime do -1,5 °C, priemerná slanosť 24-34 ‰.
Ľudovít Bancík

Životopis

Študoval lesné inžinierstvo na SVŠT v Bratislave, 1948-1952 asistent Ústavu praxe na VŠ poľnohospodárstva a lesného inžinierstva v Košiciach, 1953-1960 riaditeľ Lesného závodu Štátnych lesov v Čiernom Balogu, od 1963 odborný asistent Katedry krajinárstva a ochrany lesov VŠLD vo Zvolene. V odbornej a výskumnej práci sa orientoval na problematiku zachovania vzácnych druhov zveri, najmä lesných kurovitých vtákov, autor perspektívneho plánu rozvoja poľovníctva na strednom Slovensku (1968). Člen redakčnej rady časopisu Poľovníctvo a rybárstvo, Poľovnícky zborník - Folia venatoria, člen komisie pre poľovnícku terminológiu. Autor príručiek a odborných článkov v periodikách.
Blotzheim

Poloha

Obec má rozlohu 14,6 km². Najvyšší bod je položený 323 m n. m. a najnižší bod 242 m n. m.

Obyvateľstvo

Počet obyvateľov obce je 4 042 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Torres del Parque

Torres del Parque (známe aj ako Oficinas en el Parque alebo Torres Moradas) je dvojica výškových budov v mexickom meste Monterrey. Budovy sa nachádzajú na adrese Bvd. Diaz Ordaz #140.
V rokoch 1995 - 1996 bola postavená prvá výšková budova Torre Serfin. Po dokončení vyššej bol názov zmenený na dnešný názov Torre del Parque I. Má výšku 100 m, 24 nadzemných poschodí a 5 podzemných, ktoré slúžia ako parkovisko. 35700 m² priestorov obsluhuje 7 výťahov. Dnes je 6. najvyššou budovou mesta.
Vyššia budova Torre del Parque II bola postavená v rokoch 1997 - 1998 a s výškou 115 m bola do roku 2000 najvyššou budovou monterreyskej metropolitnej oblasti, kedy ju vo výške predbehol mrakodrap Torre Avalanz v meste San Pedro Garza García s výškou 167 m. V budove sa nachádza 28 nadzemných a 5 podzemných poschodí. 40500 m² priestorov obsluhuje 9 výťahov. Dnes je 3. najvyššou budovou mesta. Obe budovy navrhol architekt Jose Angel Camargo.
Craig Anderson

Klubový hokej

Od sezóny 2002/03 bol hráčom klubu NHL Chicago Blackhawks. V roku 2006 bol vymenený do Floridy Panthers. Pred sezónou 2009/2010 uzavrel kontrakt Coloradom Avalanche

Reprezentácia

Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosí číslo 31.
Brnianske výstavisko

Brnianske výstavisko (čes. Brněnské výstaviště) je najvýznamnejší český výstavný areál, nachádzajúci sa zhruba 2 km od centra Brna na ľavom brehu rieky Svratky v mestskej časti Brno-střed, v katastrálnom území Pisárky. Areál patrí spoločnosti BVV Veletrhy Brno, ktorá tu v priebehu celého roka prevádzkuje výstavy, prehliadky, koncerty a rôzne ďalšie akcie. Stavba areálu začala v roku 1927 a trvala 14 mesiacov. Prevádzka výstaviska bola zahájená 26. mája 1928.
Ernest Habsburský (1553 – 1595)

Životopis

Matka ho spolu s o rok starším bratom Rudolfom, neskorším cisárom Rudolfom II., ako desaťročného poslala na dvor svojho brata, španielskeho kráľa Filipa II. do Madridu. Tu bol vychovávaný až do 18-tich rokov a výsledkom tohto pobytu bolo pevné primknutie sa ku katolíckej viere a súčasne celoživotné priateľstvo s Rudolfom. Až do svojej smrti ostal jeho najobľúbenejším súrodencom a Rudolf mu ako jedinému so svojich bratov dôveroval. V Rudolfovej blízkosti ostával Ernest i po návrate do Viedne.
Otec využíval jeho služby v politickej oblasti (napr. v roku 1574 predsedal ako zástupca Maximiliána II. a Rudolfa českému snemu). Ako mladší syn však nemal žiaden nárok na nástupníctvo po otcovi a musel preto hľadať uplatnenie inde. Celkom trikrát (v rokoch 1573, 1575 a 1587) sa pokúšal zasadnúť na uprázdnený poľský trón, vždy však bol neúspešný.
Po Rudolfovom nástupe na čelo habsburskej monarchie pôsobil ako miestodržiteľ v Hornom a Dolnom Rakúsku a po smrti svojho strýka Karola Štajerského v roku 1590 vykonával poručnícku vládu za jeho dosiaľ neplnoletého syna Ferdinanda vo vnútrorakúskych krajinách.
Vzdelaný a umeniamilovný arcivojvoda sa nikdy neoženil a ostal bez legitímnych potomkov. V roku 1593 ho španielsky kráľ Filip II. menoval miestodržiteľom v Nizozemsku. Ernest pricestoval do Bruselu roku 1594, ale nestačil už splniť nádeje, ktoré do jeho pôsobenia kráľ vkladal. Zomrel po necelom roku pobytu v Bruseli a tam bol i pochovaný.
Saint-Thomé

Poloha

Saint-Thomé má rozlohu 19,65 km². Najvyšší bod je položený 380 m n. m. a najnižší bod 93 m n. m.

Obyvateľstvo

Saint-Thomé má 384 obyvateľov (2009).
Graf vývoja obyvateľstva:
Zdroje: INSEE
Jezuitský štát

Jezuitský štát je metaforické označenie súboru jezuitských misií v oblasti dnešného Paraguaja, kde jezuitský rád (Spoločnosť Ježišova) od španielskeho kráľa získali mimoriadne privilégiá pre správu a hospodársku integráciu územia Indiánov. Tvorili ho sebestačné dedinské komunity (tzv. jezuitské redukcie, šp. las reducciónes), v ktorých kristianizovaní Indiáni pod vedením jezuitského misionára kolektívne obhospodarovali pôdu, venovali sa remeselnej výrobe v remeselníckych dielňach a svoje prebytky predávali na trhu. Systém sa zrútil po vypovedaní jezuitov z Južnej Ameriky v roku 1767.
Faramans (Isère)

Poloha

Obec má rozlohu 10,79 km². Najvyšší bod je položený 444 m n. m. a najnižší bod 342 m n. m.

Obyvateľstvo

Počet obyvateľov obce je 906 (2009).
Nasledujúci graf zobrazuje vývoj počtu obyvateľov v obci.
Zdroje: INSEE